CELEX: 62020TN0730
Language: el
Date: 2020-12-16 00:00:00
Title: Υπόθεση T-730/20: Προσφυγή-αγωγή της 16ης Δεκεμβρίου 2020 — ON κατά Επιτροπής

8.2.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 44/57
            
         
      Προσφυγή-αγωγή της 16ης Δεκεμβρίου 2020 — ON κατά Επιτροπής
      (Υπόθεση T-730/20)
      (2021/C 44/79)
      Γλώσσα διαδικασίας: η γαλλική
      
         Διάδικοι
      
      
         Προσφεύγων-ενάγων: ON (εκπρόσωπος: N. de Montigny, δικηγόρος)
      
         Καθής-εναγομένη: Ευρωπαϊκή Επιτροπή
      
         Αιτήματα
      
      Ο προσφεύγων-ενάγων ζητεί από το Γενικό Δικαστήριο:
      
                  —
               
               
                  να ακυρώσει την απόφαση της 12ης Μαρτίου 2020 του PMO.1 για την ανάκτηση των αχρεωστήτως καταβληθέντων ποσών σύμφωνα με το άρθρο 85 του ΚΥΚ από 1ης Φεβρουαρίου 2015·
               
            
                  —
               
               
                  να ακυρώσει, εφόσον κριθεί αναγκαίο, την απόφαση περί απορρίψεως της από 3 Σεπτεμβρίου 2020 ενστάσεώς του·
               
            
                  —
               
               
                  να υποχρεώσει την καθής-εναγομένη να καταβάλει χρηματική ικανοποίηση για την ηθική βλάβη που υπέστη ο προσφεύγων-ενάγων, υπολογιζόμενη κατά δίκαιη και εύλογη κρίση σε 10 000 ευρώ·
               
            
                  —
               
               
                  να καταδικάσει την καθής-εναγομένη στα δικαστικά έξοδα.
               
            
         Ισχυρισμοί και κύρια επιχειρήματα
      
      Προς στήριξη της προσφυγής-αγωγής του, ο προσφεύγων-ενάγων προβάλλει τρεις λόγους.
      
                  1.
               
               
                  Με τον πρώτο λόγο προβάλλεται παράβαση του άρθρου 85 του ΚΥΚ λόγω του ότι δεν πληρούνταν οι προϋποθέσεις εφαρμογής του εν λόγω άρθρου. Συναφώς, ο προσφεύγων-ενάγων εκτιμά, μεταξύ άλλων, ότι η διοίκηση δεν απέδειξε ότι αυτός γνώριζε ή όφειλε να γνωρίζει ότι δεν δικαιούνταν το επίδομα αποδημίας μετά τη μοναδική προηγούμενη πρόσληψή του, ήτοι το 2009.
               
            
                  2.
               
               
                  Με τον δεύτερο λόγο προβάλλεται προσβολή της αρχής της εύλογης προθεσμίας. Ο προσφεύγων-ενάγων προβάλλει συναφώς ότι η μη τήρηση της εύλογης προθεσμίας είχε επίσης ως συνέπεια ότι απώλεσε την ευκαιρία να αποδείξει την ύπαρξη κύριας συνήθους κατοικίας εκτός του Ηνωμένου Βασιλείου κατά την επίμαχη χρονική περίοδο, εξυπακουομένου ότι η υποχρέωση αρχειοθετήσεως δεν υπερβαίνει συνήθως την περίοδο των δέκα ετών.
               
            
                  3.
               
               
                  Με τον τρίτο λόγο προβάλλεται υπηρεσιακό πταίσμα το οποίο διέπραξε η διοίκηση, εξαιτίας του οποίου η διοίκηση έχει υποχρέωση αποζημιώσεως. Κατά τον προσφεύγοντα-ενάγοντα, το πταίσμα συνίσταται στο σφάλμα που διέπραξε η διοίκηση κατά τον καθορισμό των οικονομικών δικαιωμάτων του όταν ανέλαβε τα καθήκοντά του.